ดอยอินทนนท์เย็นสะท้าน 4 องศาฯ นทท.ฝ่าสายลมหนาวแห่ชมเหมยขาบ 
ภาพจาก นายรุ่ง หิรัญวงษ์,อุณหภูมิบนดอยอินทนนท์ยังคงหนาวเย็นมาก ที่ยอดดอยวัดได้ 4 องศาเซลเซียส ทำให้มีเหมยขาบโผล่ บริเวณทางขึ้นดอย ขณะที่กิ่วแม่ปานวัดได้ 6 องศาฯ นักท่องเที่ยวยังเดินทางขึ้นมาชมความงาม สูดอากาศบริสุทธิ์เป็นจำนวนมาก,เมื่อเวลา 08.00 น. วันที่ 1 ก.พ. 60 นายรุ่ง หิรัญวงษ์ หัวหน้าอุทยานแห่งชาติดอยอินทนนท์ อ.จอมทอง จ.เชียงใหม่ เปิดเผยว่า วันนี้อุณหภูมิบนดอยอินทนนท์ ยังคงหนาวเย็นมากวัดได้ต่ำสุดที่ 4 องศาเซลเซียส บริเวณยอดดอย ขณะที่กิ่วแม่ปานวัดได้ต่ำสุด 6 องศาเซลเซียส ส่วนที่ทำการอุทยานฯ วัดได้ 9 องศาเซลเซียส โดยวันนี้มีปรากฏการณ์ทางธรรมชาติ เหมยขาบ หรือ น้ำค้างแข็ง เกิดขึ้นเยอะมาก บริเวณทางขึ้นดอย นักท่องเที่ยวพากันตื่นเต้นถ่ายรูปไว้เป็นที่ระลึกด้วย เช่นเดียวกับที่ม่อนน้องแกะ ดอยผาตั้ง มีนักท่องเที่ยวขึ้นไปสัมผัสอากาศบริสุทธิ์กันจำนวนมาก บางคนก็มารอให้อาหารน้องแกะส่วนคนที่ชื่นชอบความสวยงามก็พากันถ่ายรูปกับดอกนางพญาเสือโคร่ง ที่บานต้อนรับเต็มดอย ทั้งนี้ สถิตินักท่องเที่ยวเมื่อวันที่ 31 ม.ค. 60 พบว่า นักท่องเที่ยวชาวไทย 2,653 คนต่างชาติ 853 คน ยานพาหนะที่ใช้ขึ้นบนดอย รวม 1,100 คัน รวมนักท่องเที่ยว 3,506 คน,เช่นเดียวกับ อุทยานแห่งชาติดอยผาแดง อ.เชียงดาว จ.เชียงใหม่ นายศรัญวิทย์ ทอดเสียง หัวหน้าอุทยานแห่งชาติดอยผาแดง เปิดเผยว่า นักท่องเที่ยวพากันขึ้นมาชมทะเลหมอกท่ามกลางอุณหภูมิหนาวเย็นเป็นอย่างมาก ตั้งแต่ช่วงเช้ามืด และเมื่อหัวค่ำก็พากันมานอนกางเต็นท์สัมผัสหนาววันนี้ไม่ผิดหวัง สามารถชมทะเลหมอกและพระอาทิตย์ขึ้นยามเช้าได้อย่างสวยงาม,ด้าน นางพรนภา ทองด้วง เวร พยากรณ์อากาศภาคศูนย์อุตุนิยมวิทยาภาคเหนือจ.เชียงใหม่ ได้รายงานมาว่า ภาคเหนือยังคงอากาศหนาวเย็น โดยทั่วไปและมีหมอกในตอนเช้า อุณหภูมิต่ำสุด 15-18 องศาเซลเซียส อุณหภูมิสูงสุด 30-32 องศาเซลเซียสบริเวณยอดดอยอากาศหนาวถึงหนาวจัด อุณหภูมิต่ำสุด 6-14 องศาเซลเซียส ลมตะวันออก ความเร็ว 10-25 กิโลเมตรต่อชั่วโมง อุณหภูมิต่ำสุดวันนี้ วัดได้ 6.2 องศาเซลเซียส ที่ กิ่วแม่ปานดอยอินทนนท์ อ.จอมทอง.
อุณหภูมิบนดอยอินทนนท์ยังคงหนาวเย็นมาก ที่ยอดดอยวัดได้  4 องศาเซลเซียส ทำให้มีเหมยขาบโผล่ บริเวณทางขึ้นดอย ขณะที่กิ่วแม่ปานวัดได้ 6 องศาฯ นักท่องเที่ยวยังเดินทางขึ้นมาชมความงาม สูดอากาศบริสุทธิ์เป็นจำนวนมาก
ดอยอินทนนท์,เหมยขาบ,รุ่ง หิรัญวงษ์,อากาศหนาว,เชียงใหม่